Page:Coalman's courtship to the creel-wife's daughter (10).pdf/19



19   just lye and break my heart, and weary my- self to death; but an I could get a bit honest weaver, a cobler, or some auld tailor by the tail, I wouid tackle to him yet, let the coun- try clash as they please about it. Sawny. A well, a well mither, tak your ain flight, there's nae fool like an auld fool; for the morn I'll be aff or on wi' the hissie I hae in hand. So on the morrow Sawny got a' his claise cleaned, his hair kamed and greased wi' but- ter, and his face as clean as if the cat had licket it, and away he goes singing:

I will buy a pound o' woo', I will washit and mak a plaidy, I'm gaun o'er the muir to woo, Carlin, is your daughter ready.

Now poor Sawny, although he sang, he    was as pale as a ghost from the grave; his face was whitly white, like a weel-bleach'd dish- clout, and he looked as if he'd been eaten and spued again; but at length he came to    the bride's door, and in he goes wi' a brattle, crying, How's a' here the day? and what's    comed o' thy mither, lassie? 0 Saunders, said the bride, she's awa to the town: what came o' ye yesterday, she waited on you the whole day, ye gart her lose a day's trade lad, and she's awa this morning cursing like a    heathen, and swearing Be-go that ye hae gien her the begunk.